|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Kaposvári Sportközpont és Sportiskola 2022. évi ellenőrzési jelentése** | | | | | | | | | |
|  |  | |  | | |  | |  | |
|  | | | | | | | | | |
|  |  | |  | | **Vezetői összefoglaló** | | | | Az államháztartásért felelős miniszter által közzétett módszertani útmutató figyelembevételével kell az intézmény éves ellenőrzési jelentését elkészíteni.  Az éves ellenőrzési jelentés az alábbiakat tartalmazza:  *a)* a belső ellenőrzés által végzett tevékenység bemutatása önértékelés alapján az alábbiak szerint:  *aa)* az éves ellenőrzési tervben foglalt feladatok teljesítésének értékelése;  *ab)* a bizonyosságot adó tevékenységet elősegítő és akadályozó tényezők bemutatása;  *ac)* a tanácsadó tevékenység bemutatása;  *b)* a belső kontrollrendszer működésének értékelése ellenőrzési tapasztalatok alapján az alábbiak szerint:  *ba)* a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;  *bb)* a belső kontrollrendszer öt elemének értékelése;  *c)* az intézkedési tervek megvalósítása. |
| **I.** |  | |  | | | **A belső ellenőrzés által végzett tevékenység bemutatása önértékelés alapján (Bkr. 48. §. a) pont)** | | | Az intézmény 2022. évi ellenőrzését KMJV Polgármesteri Hivatalának Ellenőrzési Irodája látta el. |
|  | **I/1.** | |  | | | **Az éves ellenőrzési tervben foglalt feladatok teljesítésének értékelése (Bkr. 48. § aa) pont)** | | |  |
|  |  | | *I/1/a)* | | | *A tárgyévre vonatkozó éves ellenőrzési terv teljesítése, az ellenőrzések összesítése* | | | |  |  |  | | --- | --- | --- | | *Ssz.* | *Ellenőrzés címe* | *Az ellenőrzés státusza* | | **Belső ellenőrzések:** | | | | 1. | \* Gazdálkodási jogkörök gyakorlása | Végrehajtott | | **Irányító szervként végzett ellenőrzések:** | | | | 1. | \* Gazdálkodással kapcsolatos szabályzatok | Végrehajtott | | 2. | \* Pénzmaradvány elszámolása | Végrehajtott | | 3. | \*\* TAO támogatás | Végrehajtott |   \* Az ellenőrzések a jóváhagyott 2022. évi ellenőrzési munkaterv alapján kerültek végrehajtásra.  \*\* Az ellenőrzés a 2021. évi munkatervben szerepelt. A végrehajtás áthúzódott 2022-re. |
|  |  | | *I/1/b)* | | | *Az ellenőrzések során büntető-, szabálysértési, kártérítési, illetve fegyelmi eljárás* *megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása* | | | Az ellenőrzések során nem indult büntető-, szabálysértési, kártérítési, illetve fegyelmi eljárás. |
|  | **I/2.** | |  | | | **A bizonyosságot adó tevékenységet elősegítő és akadályozó tényezők bemutatása (Bkr. 48. § ab) pont)** | | |  |
|  |  | | *I/2/a)* | | | *A belső ellenőrzési egység(ek) humánerőforrás-ellátottsága* | | | A belső ellenőrzési egységnél az intézmény belső ellenőrzési feladatainak ellátásához szükséges kapacitás rendelkezésre állt.  Belső ellenőri állásra kiírt pályázat nem volt.  A belső ellenőrök a szükséges képzéseken részt vettek.  Minden belső ellenőr rendelkezett a szükséges regisztrációval. |
|  |  | | *I/2/b)* | | | *A belső ellenőrzési egység és a belső ellenőrök szervezeti és funkcionális függetlenségének biztosítása (Bkr. 18-19. §-a alapján)* | | | A belső ellenőrök Kaposvár Megyei Jogú Város Polgármesteri Hivatalának dolgozói.  A belső ellenőrök funkcionális függetlensége biztosított volt.  A belső ellenőrök a szervezet operatív működésével kapcsolatos tevékenységében nem vettek részt. |
|  |  | | *I/2/c)* | | | *Összeférhetetlenségi esetek (Bkr. 20. §-a alapján)* | | | Összeférhetetlenségi eset nem volt. |
|  |  | | *I/2/d)* | | | *A belső ellenőri jogokkal kapcsolatos esetleges korlátozások bemutatása* | | | Belső ellenőri jogosultságokkal kapcsolatos probléma, korlátozás nem volt. |
|  |  | | *I/2/e)* | | | *A belső ellenőrzés végrehajtását akadályozó tényezők* | | | Egyéb erőforrás-ellátottsággal kapcsolatos probléma nem merült fel. |
|  |  | | *I/2/f)* | | | *Az ellenőrzések nyilvántartása* | | | Az elvégzett ellenőrzésekről a Bkr. 22. és 50. §-a szerinti nyilvántartásokat az Ellenőrzési Iroda vezeti. Az ellenőrzési dokumentumok megőrzéséről, illetve a dokumentumok és adatok szabályszerű, biztonságos tárolásáról a Hivatal gondoskodik. |
|  |  | | *I/2/g)* | | | *Az ellenőrzési tevékenység fejlesztésére vonatkozó javaslatok* | | | Az ellenőrzési tevékenységre vonatkozóan fejlesztési javaslatot nem fogalmaztak meg. |
|  | **I/3.** | |  | | | **A tanácsadó tevékenység bemutatása (Bkr. 48. § ac) pont)** | | | Nem kértek tanácsadást. |
|  | | | | | | | | | |
| **II.** | |  | |  | | | **A belső kontrollrendszer működésének értékelése ellenőrzési tapasztalatok alapján (Bkr. 48. § b) pont)** | |  |
|  | | **II/1** | |  | | | **A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok (Bkr. 48. § ba) pont)** | | |  |  |  | | --- | --- | --- | | *Vizsgálat címe* | *Megállapítás* | *Javaslat* | | ***Belső ellenőrzések:*** | | | | Gazdálkodási jogkörök gyakorlása | A Kaposvári Sportközpont és Sportiskolánál (a továbbiakban: Sportiskola) a gazdasági események vonatkozásában ellenőriztük, hogy betartották-e a gazdálkodási jogkörök gyakorlására vonatkozó előírásokat. Megállapítások:   * A vizsgált időszakban érvényben lévő a Kaposvári Humánszolgáltatási Gondnokság (a továbbiakban: GESZ) és a Sportiskola közötti *Munkamegosztási megállapodás* további aktualizálása szükséges, a korábbi ellenőrzés alkalmával észrevételezettek nem teljeskörű módosítása miatt. * Az intézmény önálló kötelezettségvállalásra, pénzügyi ellenjegyzésre, érvényesítésre, teljesítés igazolásra és utalványozásra vonatkozó szabályzattal nem rendelkezik. A GESZ *Kötelezettségvállalás, utalványozás, ellenjegyzés, érvényesítés rendjének szabályzata* (a továbbiakban: Kötváll. szabályzat) hatálya kiterjed az intézményre is. A Kötváll. szabályzat 2021. június 30. napján lépett hatályba, melyet a GESZ igazgatója hagyott jóvá. Azon intézmények vezetői, melyekre a szabályzat hatálya kiterjed, nyilatkozat formájában hagyták jóvá azt, valamint nyilatkoztak arról, hogy az illetékes dolgozóikkal megismertetik a szabályzatot.   A gazdálkodási jogkörök gyakorlására vonatkozó felhatalmazásokat, visszavonásokat elkészítették, a nyilvántartásokat vezetik.   * A pénzforgalom és a pénzkezelés folyamán a GESZ *Pénzkezelési szabályzatában* foglaltakat követik, melynek hatálya az intézményre is kiterjed.   A Pénzkezelési szabályzat az 1. és a 2. kiegészítéssel 2020. október 1-től érvényes, aktualizálása szükséges. A Pénzkezelési szabályzatot az intézményvezető nem hagyta jóvá.  A szabályzat kitöltött és aláírt megismerési nyilatkozatot nem tartalmazott.   * A gazdálkodási jogkörökkel kapcsolatos megállapítások: * A vizsgált pénzmozgások átadott dokumentációja a szükséges esetekben tartalmazta a kötelezettségvállalás dokumentumát, melyeken minden esetben szerepelt a kötelezettségvállaló aláírása, a keltezés. * A kötelezettségvállalások dokumentuma az előírásoknak megfelelően minden esetben tartalmazta a kötelezettségvállalás pénzügyi ellenjegyzőjének aláírását, a keltezést és a pénzügyi ellenjegyzés tényére történő utalást. * A gazdasági események teljesítés igazolása a szabályzatban előírtaknak megfelelően történt meg. * Az érvényesítés a szükséges esetekben az előírtaknak megfelelően megtörtént. * A nem készpénzes bevételek utalványozása a szükséges esetekben megtörtént. A nem készpénzes kiadásokhoz készített Kiegészítő utalványok minden esetben tartalmazták az utalványozó aláírását, a keltezést.   A pénztárbizonylatok minden esetben tartalmazták az utalványozó aláírását, a keltezést. | **Javaslatok a Sportiskola részére**  ***Kiemelt jelentőségű javaslat:***   1. A módosított Pénzkezelési szabályzatot az intézményvezető is hagyja jóvá.   **Javaslatok a GESZ részére**  ***Kiemelt jelentőségű javaslatok:***   1. A Munkamegosztási megállapodást aktualizálják. 2. A Pénzkezelési szabályzatot aktualizálják. | | ***Irányító szervként végzett ellenőrzések:*** | | | | Gazdálkodással kapcsolatos szabályzatok | A Kaposvári Sportközpont és Sportiskola (továbbiakban: Sportiskola) 15 szabályzatot küldött el e-mailben 2022. szeptember 13-án az Ellenőrzési Iroda részére.  A Sportiskola elkészítette a Szervezeti és Működési Szabályzatot, a Belföldi és külföldi kiküldetések elrendelésének, lebonyolításának és elszámolásának szabályzatát, a Reprezentáció elszámolásának szabályzatát, a Gépjárművek használatának és üzemeltetésének rendjét, az Iratkezelési szabályzatot és a Szervezeti integritást sértő események kezelésének szabályzatát.  A Kaposvári Humánszolgáltatási Gondnokság (továbbiakban: Kaposvári GESZ) készítette el a Számviteli politikát, az Eszközök és források leltárkészítési és leltározási szabályzatát, az Eszközök és források értékelési szabályzatát, a Pénzkezelési szabályzatot, a Számlarendet, a Kaposvári Humánszolgáltatási Gondnokság beszerzései lebonyolításának szabályzatát és a Felesleges vagyontárgyak hasznosítási és selejtezési szabályzatát. A Kaposvári GESZ a szabályzatokat – az Eszközök és források leltárkészítési és leltározási szabályzata, a Felesleges vagyontárgyak hasznosítási és selejtezési szabályzata, valamint a Számlarendet kivéve – kiterjesztette a Sportiskolára.  A vizsgálatra megküldött Szervezeti és Működési Szabályzatot az igazgató készítette el; 2021. március 4-én kelt; a hatályba lépéséről nem rendelkeztek. A 2022. január 6. napjától hatályos Alapítói okiratban bővítették az intézmény szakosztályait, amit az SzMSz nem tartalmaz. Az SzMSz nem tartalmazza továbbá a képviseletre vonatkozó rendelkezéseket. A Sportiskola honlapján az SzMSz nem megtalálható.  Az eszközök és források értékelési szabályzata nem felelt meg az Áhsz. 50. §-ban szereplő valamennyi előírásnak.  A Számlarend nem felelt meg teljes mértékben a Számv. tv. 161. § (2) bekezdés valamennyi pontjának.  Az igazgató – a Kaposvári GESZ által elkészített szabályzatok közül – öt esetben nyilatkozott a jóváhagyásról. Három esetben azonban a nyilatkozatot nem kezelték együtt a szabályzattal, ezeket a Kaposvári GESZ juttatta el a vizsgálatra.  A Sportiskola saját szabályzatai közül kettőt a korábbi igazgató adott ki.  Három Sportiskolai szabályzat tartalmaz olyan bejegyzéseket, melyek nem felelnek meg a helyi sajátosságoknak, vagy nem fedik le az adott területet teljeskörűen.  A vizsgálati körbe tartozó jogszabályi előírások három további területet határoztak meg, melyekről a Sportiskolának a helyi sajátosságok figyelembe vételével szabályzatot kell készíteni.  A szabályzatok többségében az intézmény rövid nevét KASI-nak határozták meg, szemben az Alapítói okiratban szereplő Sportiskola elnevezéssel.  Megismerési nyilatkozatot egyik szabályzat sem tartalmaz. A szabályzatokon iktatási, vagy nyilvántartási szám nem szerepel. | **Javaslatok a Sportiskola részére**  ***Kiemelt jelentőségű javaslat:***   1. Módosítsák a Szervezeti és Működési Szabályzatot annak érdekében, hogy tartalmazza az Alapító okiratban szereplő valamennyi szakosztályt, továbbá a képviseletre vonatkozó rendelkezéseket. 2. A Kaposvári GESZ által kiadott szabályzatok jóváhagyását kezeljék együtt a szabályzatokkal. 3. Készítsék el az Ávr. 13. § (2) g.) pontjának és a helyi sajátosságoknak megfelelően a vezetékes és mobiltelefonok használatáról szóló intézményi szabályzatot. 4. Készítsék el az Ávr. 13. § (2) h.) pontjának és a helyi sajátosságoknak megfelelően a közérdekű adatok megismerésére irányuló kérelmek intézésének és a kötelezően közzéteendő adatok nyilvánosságra hozatalának rendjéről szóló intézményi szabályzatot. 5. Készítsék el a Bkr. 6. § (3) bekezdése alapján a helyi sajátosságoknak megfelelő ellenőrzési nyomvonalat. 6. Módosítsák a Belföldi és külföldi kiküldetések elrendelésének, lebonyolításának és elszámolásának szabályzatát az intézmény sajátosságainak megfelelően, valamint a jogszabályi előírások pontos figyelembe vételével. Továbbá csatolják a szabályzathoz a mellékleteket is. 7. Dolgozzák át a Reprezentáció elszámolásának szabályzatát úgy, hogy ne tartalmazzon feladatokat az intézményben nem létező munkakörre. 8. Módosítsák a *Gépjárművek használatának és üzemeltetésének rendjét.* Szerepeljenek benne az utánfutó használatára vonatkozó előírások is.   ***Átlagos jelentőségű javaslat:***   1. Minden szabályzat esetében gondoskodjanak arról, hogy az érintették megismerjék annak tartalmát, ennek érdekében képezze részét minden szabályzatnak a megismerési nyilatkozat.   ***Csekély jelentőségű javaslat:***   1. A szabályzatok következő módosításánál változtassák az intézmény rövidített nevét Sportiskolára.   **Javaslatok a GESZ részére**  ***Kiemelt jelentőségű javaslatok:***   1. Vizsgálják felül Az eszközök és források értékelési szabályzatát, hogy megfeleljen az Áhsz. 50. §-nak. 2. Vizsgálják felül a Számlarendet, hogy megfeleljen a Számv. tv. 161. § (2) bekezdés valamennyi pontjának.   ***Csekély jelentőségű javaslat:***   1. A soron következő módosításnál nevesítsék a Sportiskolát azokban a szabályzatokban, amelyeket kiterjesztettek rá. | | Pénzmaradvány elszámolása | A pénzmaradvánnyal szemben beállított kötelezettségek alátámasztottak. | Az ellenőrzési jelentés az intézményre vonatkozóan javaslatot nem fogalmazott meg. | | TAO támogatás | A Kaposvári Sportközpont és Sportiskola (továbbiakban: Sportiskola vagy Intézmény) a vizsgált időszakban két látvány-csapatsport esetében részesült támogatásban. Az országos sportági szakszövetségek a jégkorong és a kosárlabda csapatsportot támogatták az Intézményen keresztül.  Az ellenőrzés során a kosárlabda támogatásából a 2020/2021. évre szóló Magyar Kosárlabdázók Országos Szövetsége (továbbiakban MKOSZ) 15096/2020/MKOSZ határozatával biztosított támogatását vizsgáltuk meg, valamint a felhasználás dokumentálását.  A vizsgálatra az Intézmény megküldte a határozathoz kapcsolódó dokumentumokat elektronikus formában, valamint a felhasználás helyben maradó (másolat) dokumentumait felhasználási jogcímek szerint lefűzve adta át.  Az MKOSZ ezen határozatával 101.839.179 Ft támogatást hagyott jóvá, mely összeg tartalmazta az ellenőrző szervnek fizetendő 1.018.392 Ft-ot is. Továbbá 16.329.915 Ft önrészt írt elő a felhasználáshoz az Intézménynek. Tehát a Sportiskolának összesen 117.150.702 Ft felhasználását kellett dokumentálnia.  A támogatást két gazdasági társaság biztosította.  Az alaptámogatáson felül kiegészítő támogatásban is részesült a Sportiskola a két gazdasági társaságtól. A kiegészítő támogatást az önrész fedezetére fordították.  A 2020/2021. időszakban a 15096/2020/MKOSZ határozat alapján kapott támogatásból 61.794.083 Ft-ot használtak fel, mely összeg tartalmazta a közreműködői díjat is. A kiegészítő támogatás terhére elszámolt önrész 11.416.304 Ft volt, melyhez igénybe vették az előző időszakra biztosított kiegészítő támogatás maradványát is. Az elszámolt összeg a 15096/2020/MKOSZ határozathoz így összesen 73.210.387 Ft volt.  A felhasználás dokumentálását 2021.07.26-án megküldték az MKOSZ felé. Annak elfogadásról nem készült dokumentum. A fel nem használt részre vonatkozólag, az elszámolással együtt benyújtott kérelem alapján, az MKOSZ határozattal 2022.06.30-ig meghosszabbította a felhasználási időszakot.  A felhasználást 3 jogcímen, az utánpótlás nevelésen belül további 6 aljogcímen elkülönítve, 581 tételben dokumentálták. A vizsgálat során a helyben maradó másolati dokumentumokat átnéztük és a sportszakember személyi kiadásai közül 3 főnél – a kifizetési dokumentumokon felül – a szerződéseket nem csatolták, vagy nem megfelelően csatolták. Egy esetben az alapdokumentumon tévesen rögzítették a kiegészítő támogatás összegét, mely a felhasználás kimutatásában helyesen szerepelt.  Az Intézmény 2021. novemberében kezdeményezte a támogatás aljogcímek szerinti keretének módosítását a tényleges felhasználás és a meghosszabbított keret várható felhasználásának figyelembevételével. Az MKOSZ 2021. november 29-én kelt határozatával módosította a felhasználható összegeket az utánpótlás nevelés jogcímen belül a végösszeg megtartásával.  A 15096/2020/MKOSZ támogatáson kívül a Sportiskola több előző évről meghosszabbított támogatást és több kiegészítő támogatásról szóló szerződést is kezel a kosárlabda sportágon belül is. Ezek felhasználását és dokumentálását elkülönítetten kezelik.  A Kaposvári GESZ a Tao. támogatáshoz kapcsolódó kiadásokat külön könyvelte csapatsportonként és időszakonként a Sportiskola által megjelölt feladat ellátási helyre. Azonban a használt alábontás nem biztosít elég lehetőséget arra, hogy a könyvelésből egy-egy támogatáshoz kapcsolódó felhasználás megállapítható legyen. | ***Átlagos jelentőségű javaslatok a Sportiskola részére:***   1. Az elszámolás alátámasztásához csatolják a két kimaradt szerződés másolatát is, továbbá cseréljék a tévesen csatolt bizonylatokat. 2. A Sportszakemberek személyi ráfordításai között elszámolt, 294. tétel alapbizonylatán javítsák a kiegészítő támogatás összegét. 3. Alakítsák ki úgy a könyvelésnél használt tervezési alapegység kód használatát, hogy az alátámassza a Tao támogatás elszámolását. | |
|  | | **II/2** | |  | | | **A belső kontrollrendszer öt elemének értékelése (Bkr. 48. § bb) pont)** | | A belső kontroll nem egyetlen esemény, hanem intézkedések és tevékenységek sorozata.   * Kontrollkörnyezet   A kontrollkörnyezet részben biztosította a költségvetési szerv felső szintű, az egész szervezetre kiható elkötelezettségét. A kontrollkörnyezet magában foglalta az etikai értékeket, az érintettek szakmai kompetenciáját, a szervezet vezetésének filozófiáját és stílusát, a felelősségi körök kijelölésének, a beszámoltatásnak, valamint teljesítményértékelésnek a módszereit, továbbá a vezetés irányítási tevékenységének minőségét. A kontrollkörnyezet részben alapja volt a belső kontrollok összes többi elemének, amely biztosítja a fegyelmet és a rendet a szervezetben.   * Integrált kockázatkezelési rendszer   A kockázatkezelési rendszernek olyan mechanizmusokra kell épülni, amelyek lehetővé teszik az intézmény tevékenysége alapján kialakított célokra ható negatív hatások, vagy elszalasztott lehetőségek felismerését, elemzését és kezelését. A kockázatok forrását tekintve a szervezet külső és belső kockázatokkal egyaránt szembesült.   * Kontrolltevékenység   A kontrolltevékenységek csak részben ölelték fel azokat az eljárásokat, amelyek biztosítják, hogy a vezetés által megfogalmazott célok és elvárások végrehajtásra kerüljenek, és az azokat veszélyeztető kockázatokat a tevékenysége során a szervezet kezelje. A kontrolltevékenységek a szervezeti hierarchia szintjein és működési területein részben megjelentek.   * Információs és kommunikációs rendszer   Az információnak és kommunikációnak a teljes kontrollrendszert át kell szőnie. Ez az elem biztosítja mind a fentről lefelé történő kommunikációt, mind az alulról felfelé történő információáramlást. A kommunikációs rendszertől részben elvárás volt, hogy minden olyan adat és információ megjelenjen, és feldolgozásra kerüljön benne, amely alapvetően szükséges az irányítás és ellenőrizhetőség szempontjából.   * Monitoringrendszer   A monitoring mechanizmusok részben lehetővé tették, hogy a belső kontrollrendszer folyamatos nyomonkövetés és értékelés alatt álljon, így a kontrollrendszer részben rugalmasan tudott reagálni a változó külső és belső körülményekhez. A monitoring biztosítása és napi működtetése az operatív vezetés feladata. |

|  |  |  |  |  |
| --- | --- | --- | --- | --- |
| **III.** |  |  | **Az intézkedési tervek megvalósítása (Bkr. 48. § c) pont)** | Az intézkedési terv elkészítéséért, végrehajtásáért és a megtett intézkedésekről történő beszámolásért az ellenőrzött, valamint a javaslattal érintett szerv, illetve szervezeti egység vezetője felelős. Az intézkedési tervet a szükséges intézkedések végrehajtásáért felelős személyek és a vonatkozó határidők megjelölésével kell elkészíteni.  Az ellenőrzött terület felelőseinek az intézkedési tervben meghatározott egyes feladatok végrehajtásáról az intézkedési tervben meghatározott legutolsó határidő lejártát követő 8 napon belül írásban be kell számolniuk a költségvetési szerv vezetőjének, és a beszámolót meg kell küldeniük a belső ellenőrzési vezető részére is.  A „**saját bevételek beszedése**” tárgyú 2020. évben lefolytatott ellenőrzésre a Sportiskola által 2021-ben készített intézkedési terv 6 pontjáról 2022-ben kellett beszámolót készíteni. A beszámoló alapján 2022-ben 2 db intézkedést hajtottak végre. 4 db intézkedés végrehajtására határidő módosítást kértek.    „A **saját bevételek beszedésének utóvizsgálata**” tárgyú 2021. évben lefolytatott ellenőrzésre a Sportiskolának 2022-ben kellett intézkedési tervet készítenie. A 2022-ben elkészített intézkedési terv 6 db intézkedést tartalmazott, melyekből 3 db intézkedést 2022-ben végrehajtottak. 3 db intézkedés végrehajtására határidő módosítást kértek.  „**A gazdálkodási jogkörök gyakorlása**” tárgyú 2022. évi ellenőrzési jelentésre készített intézkedési tervek az intézményre vonatkozóan 1 db és a GESZ-re vonatkozóan 2 db intézkedést tartalmaztak. A GESZ az intézkedések végrehajtásáról szóló beszámoló alapján az intézkedéseket 2022-ben végrehajtotta. A Sportiskola az intézkedés végrehajtásáról nem számolt be.  „**A gazdálkodással kapcsolatos szabályzatok**” tárgyú 2022. évi ellenőrzési jelentésre készített intézkedési tervek az intézményre vonatkozóan 10 db és a GESZ-re vonatkozóan 3 db intézkedést tartalmaztak. Az intézkedések végrehajtásáról 2023-ban kell beszámolót készíteniük.  „**A 2021. évi pénzmaradvány vizsgálata**” tárgyú 2022. évi ellenőrzési jelentésre az intézménynek nem kellett intézkedési tervet készítenie.  „**A TAO támogatás**” tárgyú 2022. évre áthúzódó ellenőrzési jelentésre készített intézkedési terv az intézményre vonatkozóan 3 db intézkedést tartalmazott. Az intézkedések végrehajtásáról szóló beszámoló alapján az intézkedéseket 2022-ben végrehajtották. |

Kaposvár, 2023. február 15.

Készítette: Kiss Brigitta Jóváhagyta: Fekete Ádám

belső ellenőrzési vezető igazgató